АҞӘА, жәабран 28 - Sputnik. Аԥсны арратә мчрақәа рҟны апрактикатә ҽазыҟаҵарақәа мҩаԥысуеит ахысразы ҳәа аанацҳауеит атәылахьчара аминистрра.
Аррамаҵзурауаа абџьари аџьаԥҳани ахрархәара мҩаԥыргеит, инарыгӡеит автомат аимыхреи аибыҭареи, агранатақәа дыршәит.
"Арҭ рҩызцәа апрактикатә уснагӡатәқәа аамҭа-аамҭала имҩаԥыргоит, уи рдырра еизнарҳауеит", - иҳәоит аҽазыҟаҵарақәа рнапхгаҩы, аррамаҵзурауаа разыҟаҵараз аусбарҭа аиҳабы Беслан Мышәба.
Ахысрақәа рышьҭахь аруаа рылшамҭақәа ахәшьара рыҭахоит.